《章纳言得雄过是将益燕山之数贺以七言一章》
明代·胡应麟

梅花南陌正毵毵，兰萼东风瑞气含。四凤桓生重遘一，八龙荀氏仅馀三。

充闾此夕传歌颂，跨灶他年入笑谭。屈指琅琊符胜事，珠玑林立待分甘。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。